**ΟΔΗΓΙΕΣ ΣΥΜΠΛΗΡΩΣΗΣ ΤΕΧΝΙΚΟΥ ΠΑΡΑΡΤΗΜΑΤΟΣ ΥΛΟΠΟΙΗΣΗΣ ΥΠΟΕΡΓΟΥ ΜΕ ΙΔΙΑ ΜΕΣΑ**

## **Εισαγωγή**

Σύμφωνα με το ΣΔΕ 2021-2027 για τις πράξεις που υλοποιούνται με ίδια μέσα απαιτείται η συμπλήρωση του Τεχνικού Παραρτήματος Υλοποίησης Υποέργου με Ίδια Μέσα (ΤΠΥΙΜ). Για την ορθή και πλήρη συμπλήρωση του παρέχονται οι παρακάτω διευκρινίσεις:

## **Στοιχεία υποέργου**

Συμπλήρωση των απαραίτητων στοιχείων του υποέργου και του Δικαιούχου.

Είδος υποέργου: Επιχορήγηση για εκτέλεση υποέργου με ίδια μέσα

## **Πακέτα εργασίας-Χρονοδιάγραμμα**

Στη συγκεκριμένη δράση προτείνεται η διάρθρωση του υποέργου σε ένα πακέτο εργασίας και σε αυτό το σημείο περιγράφονται συνοπτικά οι υπηρεσίες και τα επιδιωκόμενα αποτελέσματά τους. Αντίστοιχα αποτυπώνεται η ημερομηνία έναρξης και λήξης καθώς και τα παραδοτέα του υποέργου. Τέλος, στο διάγραμμα τύπου Gantt απεικονίζεται η συνολική διάρκεια του υποέργου.

## **Περιγραφή πακέτων εργασίας**

**Αναλυτική περιγραφή** του πακέτου εργασίας, η οποία θα περιλαμβάνει την ανάλυση των παρεχόμενων υπηρεσιών ή δέσμη παρεχόμενων υπηρεσιών και τον αριθμό των ωφελούμενων (τιμή στόχος).

**Η μεθοδολογία** είναι υλοποίηση με ίδια μέσα . Να αναλυθούν οι αρμοδιότητες του προσωπικού του Δικαιούχου ανά ειδικότητα. Να αναφερθούν οι εσωτερικές διαδικασίες που αποσκοπούν στην εύρυθμη λειτουργία της δομής, το σχήμα διοίκησης, παρακολούθησης και παραλαβής του υποέργου και οι διαδικασίες που έχει θεσπίσει/εφαρμόζει ο Δικαιούχος για τη διοίκηση και διαχείριση του Φυσικού και Οικονομικού αντικειμένου του Υποέργου. Να προσδιοριστεί η ημερομηνία έκδοσης της σχετικής πρόσκλησης επιλογής των ωφελούμενων από τον δικαιούχο, εφόσον προβλέπεται στην πρότασή του και να περιγράφει η διαδικασία επιλογής.

**Περιγραφή του κτιρίου και του εξοπλισμού :** Συνοπτική περιγραφή της κτιριακής εγκατάστασης (χωροθέτηση, γενική περιγραφή χώρου κλπ) και του εξοπλισμού της δομής.

**Τα αποτελέσματα** του υποέργου να τεκμηριωθούν λαμβάνοντας υπόψη ότι οι στόχοι της δράσης είναι:

* Η βελτίωση της ποιότητας ζωής των ατόμων με αναπηρία που χρήζουν υποστηρικτικών υπηρεσιών.
* Η μετάβαση από την ιδρυματική φροντίδα σε επίπεδο τοπικής κοινότητας.
* Η αποφυγή της ιδρυματοποίησης των ατόμων με αναπηρία.
* Η ενίσχυση της κοινωνικής συνοχής και η πρόληψη φαινομένων περιθωριοποίησης και κοινωνικού αποκλεισμού, καθώς και η καταπολέμηση των διακρίσεων και προώθηση της ισότητας των ευκαιριών.

## **Παραδοτέα**

Είναι προσυμπληρωμένα

## **Συνολικός ΠΥ ΥΠ**

Ανάλυση του συνολικού π/υ του υποέργου.

*Β.1 Δαπάνες βάσει Μοναδιαίου Κόστους (Unit Cost)-40€ ανά ωφελούμενο/ημέρα*

*Β.1 Δαπάνες βάσει Μοναδιαίου Κόστους (Unit Cost)-70€ ανά ωφελούμενο/ημέρα*

Πίνακας 1. Ανάλυση παραμέτρων εφαρμογής

|  |  |  |  |  |
| --- | --- | --- | --- | --- |
|  | **Παράμετροι Εφαρμογής** | | | |
|  | Μοναδιαίο Κόστος | Μονάδα Μέτρησης | Συνολικός Αριθμός Μονάδων | Επιλέξιμος Αριθμός Μονάδων |
| για Δείκτη Νοημοσύνης (ΔΝ) 31 και άνω, Ποσοστό Αναπηρίας (ΠΑ) κάτω από 80%, το ημερήσιο κόστος ανά ωφελούμενο ανέρχεται σε 40€ το άτομο | 40 | **ΩΦΕΛΟΥΜΕΝΟΙ \* ΗΜΕΡΕΣ** | = ημέρες X ωφελούμενοι | = ημέρες X ωφελούμενοι |
| για Δείκτη Νοημοσύνης (ΔΝ) μικρότερο του 30, ανεξάρτητα με το Ποσοστό Αναπηρίας (ΠΑ), το ημερήσιο κόστος ανά ωφελούμενο ανέρχεται σε 70€ το άτομο | 70 | **ΩΦΕΛΟΥΜΕΝΟΙ \* ΗΜΕΡΕΣ** | = ημέρες X ωφελούμενοι | = ημέρες X ωφελούμενοι |
| για Δείκτη Νοημοσύνης (ΔΝ) 31 και άνω, Ποσοστό Αναπηρίας (ΠΑ) 80% και άνω, το ημερήσιο κόστος ανά ωφελούμενο ανέρχεται σε 70€ το άτομο | 70 | **ΩΦΕΛΟΥΜΕΝΟΙ \* ΗΜΕΡΕΣ** | = ημέρες X ωφελούμενοι | = ημέρες X ωφελούμενοι |

## **Π2-ΠΥ ανά ΠΕ**

Ο συνολικός π/υ του υποέργου αναφέρεται στο ένα ΠΕ.

Τα πεδία συμπληρώνονται  **αυτόματα**

## **Α1.1 Προσωπικό**

Αποτύπωση της στελέχωσης του φορέα και του προσωπικού της ΣΥΔ , σύμφωνα με το άρθρο 6 της Δ12/ΓΠοικ.13107/283 Κοινή Υπουργική Απόφαση (ΦΕΚ 1160/Β'/8-4-2019) με τίτλο «Προϋποθέσεις ίδρυσης και λειτουργίας Στεγών Υποστηριζόμενης Διαβίωσης Ατόμων με Αναπηρίες», του τακτικού και έκτακτου προσωπικού, που απασχολείται στην δομή.

Επίσης , να αποτυπώνεται η ομάδα έργου.

Θα συμπληρώνονται τα εξής:

* Ονοματεπώνυμο
* Ειδικότητα/Επίπεδο σπουδών
* Θέση /Συνοπτικά τα καθήκοντα στο έργο
* Χρονοαπασχόληση (Α/Μ-ημέρες-ώρες) / ΠΕ ή Παραδοτέο: συμπληρώνονται οι ανθρωπομήνες απασχόλησης για το έργο
* Οι υπόλοιπες στήλες δεν συμπληρώνονται
* Σύνολο δαπανών -Δεν προκύπτει κόστος αμοιβής μέσω του προγράμματος. Δεν συμπληρώνεται